CELEX: 62007TN0414
Language: el
Date: 2007-11-19 00:00:00
Title: Υπόθεση T-414/07: Προσφυγή της 19ης Νοεμβρίου 2007 — Euro-Information κατά ΓΕΕΑ (Απεικόνιση χεριού που κρατάει μια κάρτα με τρία τρίγωνα)

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/45
            
         Προσφυγή της 19ης Νοεμβρίου 2007 — Euro-Information κατά ΓΕΕΑ (Απεικόνιση χεριού που κρατάει μια κάρτα με τρία τρίγωνα)
   (Υπόθεση T-414/07)
   (2008/C 22/85)
   Γλώσσα διαδικασίας: η γαλλική
   Διάδικοι
   
      Προσφεύγουσα: Européenne de traitement de l'Information (Euro-Information) (Στρασβούργο, Γαλλία) (εκπρόσωποι: P. Greffe και M. Chaminade, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ, της 6ης Σεπτεμβρίου 2007, υπόθεση R 290/2007-1, καθόσον απορρίπτει την αίτηση καταχωρίσεως κοινοτικού σήματος αριθ. 5 225 776 για μέρος των προϊόντων και υπηρεσιών για τα οποία ζητείται η καταχώριση, των κλάσεων 9, 35, 36, 38 και 42·
            
         
               —
            
            
               να καταχωρίσει την αίτηση κοινοτικού σήματος αριθ. 5 225 776 για το σύνολο των προϊόντων και υπηρεσιών για τα οποία ζητείται η καταχώριση.
            
         Ισχυρισμοί και κύρια επιχειρήματα
   
      Σήμα προς καταχώριση: Εικονιστικό σήμα αποτελούμενο από απεικόνιση χεριού που κρατάει μια κάρτα ακολουθούμενη από τρία μαύρα τρίγωνα, για προϊόντα και υπηρεσίες των κλάσεων 9, 35, 36, 38 και 42 (αίτηση αριθ. 5 225 776)
   
      Απόφαση του εξεταστή: Μερική άρνηση καταχωρίσεως
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Η προσφεύγουσα υποστηρίζει ότι, αντίθετα προς τα διαπιστωθέντα από το τμήμα προσφυγών του ΓΕΕΑ με την προσβαλλόμενη απόφαση, τα στοιχεία που συνθέτουν το σήμα του οποίου η καταχώριση απορρίφθηκε μερικώς έχουν διακριτικό και καινοτόμο χαρακτήρα σε σχέση προς τα επίμαχα προϊόντα και υπηρεσίες και, κατά συνέπεια, ο συνδυασμός τους πρέπει επίσης να θεωρηθεί ως έχων διακριτικό και καινοτόμο χαρακτήρα